CELEX: 32018R1241
Language: bg
Date: 2018-09-12 00:00:00
Title: Регламент (ЕС) 2018/1241 на Европейския парламент и на Съвета от 12 септември 2018 година за изменение на Регламент (ЕС) 2016/794 за целите на създаването на Европейска система за информация за пътуванията и разрешаването им (ETIAS)

19.9.2018   
               
               
                  BG
               
               
                  Официален вестник на Европейския съюз
               
               
                  L 236/72
               
            
         РЕГЛАМЕНТ (ЕС) 2018/1241 НА ЕВРОПЕЙСКИЯ ПАРЛАМЕНТ И НА СЪВЕТА
         от 12 септември 2018 година
         за изменение на Регламент (ЕС) 2016/794 за целите на създаването на Европейска система за информация за пътуванията и разрешаването им (ETIAS)
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз, и по-специално член 88, параграф 2, буква а) от него,
         в съответствие с обикновената законодателна процедура (1),
         като имат предвид, че:
         
                     (1)
                  
                  
                     С Регламент (ЕС) 2018/1240 на Европейския парламент и на Съвета (2) на Агенцията на Европейския съюз за сътрудничество в областта на правоприлагането (Европол) се възлагат нови задачи като управлението на списъка на ETIAS за наблюдение, въвеждането на данни във връзка с терористични престъпления или други тежки престъпления в този списък за наблюдение и предоставянето на становища след искания за справка от страна на националните звена на ETIAS. За изпълнението на тези задачи следователно се налага в Регламент (ЕС) 2016/794 на Европейския парламент и на Съвета (3) да бъдат направени съответните изменения.
                  
               
                     (2)
                  
                  
                     В съответствие с членове 1 и 2 и член 4а, параграф 1 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз (ДЕС) и към Договора за функционирането на Европейския съюз (ДФЕС), и без да се засяга член 4 от посочения протокол, Обединеното кралство не участва в приемането на настоящия регламент и не е обвързано от него, нито от неговото прилагане.
                  
               
                     (3)
                  
                  
                     В съответствие с членове 1 и 2 и член 4а, параграф 1 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към ДЕС и към ДФЕС, и без да се засяга член 4 от посочения протокол, Ирландия не участва в приемането на настоящия регламент и не е обвързана от него, нито от неговото прилагане.
                  
               
                     (4)
                  
                  
                     В съответствие с членове 1 и 2 от Протокол № 22 относно позицията на Дания, приложен към ДЕС и към ДФЕС, Дания не участва в приемането на настоящия регламент и не е обвързана от него, нито от неговото прилагане,
                  
               ПРИЕХА НАСТОЯЩИЯ РЕГЛАМЕНТ:
         
            Член 1
            Изменения на Регламент (ЕС) 2016/794
            Регламент (ЕС) 2016/794 се изменя, както следва:
            
                        1)
                     
                     
                        Член 4, параграф 1 се изменя, както следва:
                        
                                    а)
                                 
                                 
                                    добавят се следните букви:
                                    
                                                „н)
                                             
                                             
                                                управлява списъка на ETIAS за наблюдение в съответствие с членове 34 и 35 от Регламент (ЕС) 2018/1240 на Европейския парламент и на Съвета (*1);
                                             
                                          
                                                о)
                                             
                                             
                                                въвежда данни в списъка на ETIAS за наблюдение във връзка с терористични престъпления или други тежки престъпления, получена от Европол, без да се засягат условията, уреждащи международното сътрудничество на Европол;
                                             
                                          
                                                п)
                                             
                                             
                                                предоставя становище при получено искане за справка, както е посочено в член 29 от Регламент (ЕС) 2018/1240.
                                             
                                          
                                       (*1)  Регламент (ЕС) 2018/1240 на Европейския парламент и на Съвета от 12 септември 2018 г. за създаване на Европейска система за информация за пътуванията и разрешаването им (ETIAS) и за изменение на регламенти (ЕС) № 1077/2011, (ЕС) № 515/2014, (ЕС) 2016/399, (ЕС) 2016/1624 и (ЕС) 2017/2226 (ОВ L 236, 19.9.2018 г., стр. 1).“;"
                        
                                 
                              
                                    б)
                                 
                                 
                                    добавя се следната алинея:
                                    „За целите на изпълнението на задачата, посочена в буква н) от първа алинея от настоящия параграф, управителният съвет на Европол, след консултация с ЕНОЗД, приема процедурите, посочени в член 35 от Регламент (ЕС) 2018/1240.“
                                 
                              
                  
                        2)
                     
                     
                        Член 21 се изменя, както следва:
                        
                                    а)
                                 
                                 
                                    заглавието се заменя със следното:
                                    
                                       „Член 21
                                       Достъп на Евроюст, OLAF и — само за целите на ETIAS — на Европейската агенция за гранична и брегова охрана до информация, съхранявана от Европол“;
                                    
                                 
                              
                                    б)
                                 
                                 
                                    вмъква се следният параграф:
                                    
                                       „1а.   Европол взема всички подходящи мерки, с които да осигури на Европейската агенция за гранична и брегова охрана, в рамките на мандата ѝ и за целите на Регламент (ЕС) 2018/1240, възможност за непряк достъп, въз основа на наличието на съответствие или липсата на съответствие („hit/no hit system“), до данните, предоставени за целите на член 20, параграф 2, буква й) от посочения регламент, без да се засягат ограниченията, посочени от държавата членка, органа на Съюза, третата държава или международната организация, предоставящи въпросната информация, в съответствие с член 19, параграф 2 от настоящия регламент.
                                       В случай на съответствие Европол започва процедурата, чрез която може да бъде споделена информацията, генерирала съответствието, в съответствие с решението на доставчика на информацията на Европол и само дотолкова, доколкото данните, генерирали съответствието, са необходими за изпълнението на свързаните с ETIAS задачи на Европейската агенция за гранична и брегова охрана.
                                       Параграфи 2—7 от настоящия член се прилагат по съответния начин.“
                                    
                                 
                              
                  
         
            Член 2
            Влизане в сила и прилагане
            Настоящият регламент влиза в сила на двадесетия ден след публикуването му в Официален вестник на Европейския съюз.
            
            Настоящият регламент се прилага от датата, определена от Комисията в съответствие с член 88 от Регламент (ЕС) 2018/1240.
         
         
            Настоящият регламент е задължителен в своята цялост и се прилага пряко в държавите членки в съответствие с Договорите.
            Съставено в Страсбург на 12 септември 2018 година.
            
               
                  За Европейския парламент
               
               
                  Председател
               
               A. TAJANI
            
            
               
                  За Съвета
               
               
                  Председател
               
               K. EDTSTADLER
            
         
         
            (1)  Позиция на Европейския парламент от 5 юли 2018 г. (все още непубликувана в Официален вестник) и решение на Съвета от 5 септември 2018 г.
         
            (2)  Регламент (ЕС) 2018/1240 на Европейския парламент и на Съвета от 12 септември 2018 г. за създаване на Европейска система за информация за пътуванията и разрешаването им (ETIAS) и за изменение на регламенти (ЕС) № 1077/2011, (ЕС) № 515/2014, (ЕС) 2016/399, (ЕС) 2016/1624 и (ЕС) 2017/2226 (вж. стр. 1 от настоящия брой на Официален вестник).
         
            (3)  Регламент (ЕС) 2016/794 на Европейския парламент и на Съвета от 11 май 2016 г. относно Агенцията на Европейския съюз за сътрудничество в областта на правоприлагането (Европол) и за замяна и отмяна на решения 2009/371/ПВР, 2009/934/ПВР, 2009/935/ПВР, 2009/936/ПВР и 2009/968/ПВР на Съвета (ОВ L 135, 24.5.2016 г., стр. 53).